CELEX ID: 32011R1388
Publication Date: 2011-12-16

Document:
TARYBOS REGLAMENTAS (ES) Nr. 1388/2011
2011 m. gruodžio 16 d.
kuriuo pagal Reglamentą (EB) Nr. 104/2000 2012 žvejybos metams nustatomos tam tikrų žuvininkystės produktų orientacinės kainos ir Sąjungos gamintojo kainos
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
atsižvelgdama į Europos Komisijos pasiūlymą,
kadangi:
(1)
Sutarties 43 straipsnio 3 dalyje numatyta, kad Taryba, remdamasi Komisijos pasiūlymu, patvirtins kainų nustatymo priemones;
(2)
pagal 1999 m. gruodžio 17 d. Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo (1) reikalaujama kiekvienais žvejybos metais nustatyti orientacines kainas ir Sąjungos gamintojo kainas, kad būtų galima nustatyti intervencines kainas tam tikriems žuvininkystės produktams;
(3)
Taryba privalo nustatyti orientacines kainas visiems Reglamento (EB) Nr. 104/2000 I ir II prieduose išvardytiems produktams ir jų grupėms ir Sąjungos gamintojo kainas to reglamento III priede išvardytiems produktams;
(4)
remiantis dabartiniais turimais duomenimis apie atitinkamų produktų kainas ir Reglamento (EB) Nr. 104/2000 18 straipsnio 2 dalyje nustatytais kriterijais, 2012 žvejybos metams orientacines kainas reikėtų padidinti, palikti nepakeistas arba sumažinti priklausomai nuo rūšių;
(5)
vienam iš Reglamento (EB) Nr. 104/2000 III priede išvardytų produktų reikėtų nustatyti Sąjungos gamintojo kainą ir apskaičiuoti Sąjungos gamintojo kainas kitiems produktams, taikant 2006 m. gegužės 30 d. Komisijos reglamente (EB) Nr. 802/2006, nustatančiame Thunnus ir Euthynnus genties žuvims taikomus perskaičiavimo koeficientus (2), nustatytus perskaičiavimo koeficientus;
(6)
pagal Reglamento (EB) Nr. 104/2000 18 straipsnio 2 dalies pirmoje ir antroje įtraukose išdėstytus kriterijus ir laikantis 26 straipsnio 1 dalyje nustatytos tvarkos, turėtų būti nustatyta Sąjungos gamintojo kaina 2012 žvejybos metams,
PRIĖMĖ ŠĮ REGLAMENTĄ:
1 straipsnis
Orientacinės kainos žvejybos metams nuo 2012 m. sausio 1 d. iki gruodžio 31 d. pagal Reglamento (EB) Nr. 104/2000 18 straipsnio 1 dalį yra nustatytos šio reglamento I priede.
2 straipsnis
Sąjungos gamintojo kainos žvejybos metams nuo 2012 m. sausio 1 d. iki gruodžio 31 d. pagal Reglamento (EB) Nr. 104/2000 26 straipsnio 1 dalį yra nustatytos šio reglamento II priede.
3 straipsnis
Šis reglamentas įsigalioja 2012 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2011 m. gruodžio 16 d.

EuroVoc Classification:
Level 1: 100148
100156
Level 2: 100207
100252
Level 3: 2489
2639
2656
3544
2476
1372
All Descriptors: 1025
2437
2455
2638
2649
2718